b'\n_START_ARTICLE_\nNick Heidfeld\n_START_SECTION_\nKarjera\n_START_PARAGRAPH_\nHeidfeldas gim\xc4\x97 M\xc3\xb6nchengladbache Vokietijoje. Prad\xc4\x97jo lenktyniauti nuo 1988-\xc5\xb3j\xc5\xb3. 1994 m. jis per\xc4\x97jo \xc4\xaf German Formula Ford lenktyni\xc5\xb3 serij\xc4\x85 ir pasiek\xc4\x97 stulbinan\xc4\x8di\xc5\xb3 rezultat\xc5\xb3 laim\xc4\x97damas 8 i\xc5\xa1 9 lenktyni\xc5\xb3 ir tap\xc4\x99s \xc4\x8dempionu. 1995 m. jis tapo Vokietijos International Formula Ford 1800 serijos \xc4\x8dempionu. 1997 m. jis laim\xc4\x97jo Vokietijo F3 \xc4\x8dempionat\xc4\x85, taip pat laim\xc4\x97damas presti\xc5\xbeines Monako lenktynes. Kitais metais jis tapo oficialiu McLaren Mercedes pilotu bandytoju. 1999 m. jis laim\xc4\x97jo Formula 3000 \xc4\x8dempionat\xc4\x85.\n_START_SECTION_\n2000 Prost\n_START_PARAGRAPH_\n2000 m. jis tapo Prost komandos pilotu kartu su Jean Alesi. Heidfeldui sunkiai sek\xc4\x97si suvaldyti savo bolid\xc4\x85, tad daug kart\xc5\xb3 tur\xc4\x97jo pasitraukti i\xc5\xa1 lenktyni\xc5\xb3. T\xc4\x85 sezon\xc4\x85 jis nusileido savo komandos draugui nepelnydamas nei vieno ta\xc5\xa1ko.\n_START_SECTION_\n2001-2003 Sauber\n_START_PARAGRAPH_\nJis paliko Prost komand\xc4\x85 2000-\xc5\xb3j\xc5\xb3 sezono pabaigoje, o nauj\xc4\x85 sezon\xc4\x85 prad\xc4\x97jo pasira\xc5\xa1ydamas trej\xc5\xb3 met\xc5\xb3 sutart\xc4\xaf su Sauber ekipa. Jo komandos draugu tapo naujokas Kimmis Raikkonenas. Po \xc5\xbeinios, kad Mika Hakkinenas palieka Formul\xc4\x99 1 daug kas galvojo, kad jo viet\xc4\x85 McLaren komandoje u\xc5\xbeims Heidfeldas, nes jis sezon\xc4\x85 bai\xc4\x97 geriau u\xc5\xbe komandos draug\xc4\x85, \xc4\xafskaitant podium\xc4\x85 Brazilijos GP. Bet McLaren atsid\xc5\xabr\xc4\x97 Raikkonenas ir Heidfeldas pasiliko Sauber komandoje 2002 ir 2003 m.\n_START_SECTION_\n2004 Jordan\n_START_PARAGRAPH_\nPo 2003-\xc5\xb3j\xc5\xb3 sezono Heidfeldas netur\xc4\x97jo sutarties su jokia komanda naujam sezonui, ta\xc4\x8diau po s\xc4\x97kming\xc5\xb3 \xc5\xbeiemos bandym\xc5\xb3 paai\xc5\xa1k\xc4\x97jo, kad Heidfeldas tampa Jordan komandos pilotu, kartu su naujoku Giorgio Pantano. Pasibaigus \xc5\xa1iam sezonui \xc5\xbeiemos laikotarpiu Heidfeldas treniravosi su Williams komanda, o pristatant nauj\xc4\x85 ekipos bolid\xc4\x85 buvo paskelbta, kad Heidfeldas u\xc5\xbeims piloto vadimen\xc4\xaf naujame sezone.\n_START_SECTION_\n2005 Williams\n_START_PARAGRAPH_\nSeptintose sezono lenktyn\xc4\x97se Vokietijoje, Heidfeldo nam\xc5\xb3 GP, jis u\xc5\xbe\xc4\x97m\xc4\x97 pirm\xc4\x85j\xc4\x85 savo karjeroje kvalifikacijos viet\xc4\x85. Jis taip pasiek\xc4\x97 geriausi\xc4\x85 tuo metu jo rezultat\xc4\x85 u\xc5\xbeimdamas antr\xc4\x85j\xc4\x85 viet\xc4\x85 Monako GP. Heidfeldas praleido Italijos ir Belgijos GP d\xc4\x97l traumos pasiektos test\xc5\xb3 metu. Prie\xc5\xa1 Brazilijos GP jis susi\xc5\xbealojo vairuodamas motocikl\xc4\x85 ir praleido sezono pabaig\xc4\x85.\n_START_SECTION_\n2006-2009 BMW Sauber\n_START_PARAGRAPH_\nHeidfeldas pasiek\xc4\x97 nauj\xc4\x85 kontrakt\xc4\x85 su jo buvusios komandos Williams varikli\xc5\xb3 tiek\xc4\x97ja BMW, kuri nusipirko Sauber ekip\xc4\x85 ir prad\xc4\x97jo dalyvauti Formul\xc4\x97s 1 lenktyn\xc4\x97se 2006 sezone. 2006 m. sezono eigoje Heidfeldas peln\xc4\x97 ta\xc5\xa1kus savo naujai komandai kelis kartus. Vengrijos GP fini\xc5\xa1as tre\xc4\x8dioje vietoje buvo geriausias BMW-Sauber ekipos pasiekimas 2006-\xc5\xb3j\xc5\xb3 sezone. Sezon\xc4\x85 Heidfeldas baig\xc4\x97 devintoje pilot\xc5\xb3 \xc4\xafskaitos vietoje su 23 ta\xc5\xa1kais._NEWLINE_2007-\xc5\xb3j\xc5\xb3 sezon\xc4\x85 Heidfeldas prad\xc4\x97jo smarkiai. Bahreino GP jis aplenk\xc4\x97 2006-\xc5\xb3j\xc5\xb3 pasaulio \xc4\x8dempion\xc4\x85 Fernando Alonso, fini\xc5\xa1uodamas puse minut\xc4\x97s grei\xc4\x8diau u\xc5\xbe savo komandos draug\xc4\x85 Robert\xc4\x85 Kubic\xc4\x85. Heidfeldas peln\xc4\x97 tris ketvirtasias vietas, \xc5\xa1e\xc5\xa1t\xc4\x85 ir fini\xc5\xa1avo antroje vietoje Kanados GP, aplenkdamas abu Ferrari pilotus ir pasiekdamas geriausi\xc4\x85 rezultat\xc4\x85 savo karjeroje. Vengrijos GP Heidfeldas peln\xc4\x97 antr\xc4\x85j\xc4\x85 starto viet\xc4\x85 ir fini\xc5\xa1avo tre\xc4\x8dias. Nuo to laiko jis fini\xc5\xa1avo ketvritas Turkijoje ir Italijoje, penktas Belgijos GP. Savo 2007-\xc5\xb3j\xc5\xb3 sezon\xc4\x85 Heidfeldas baig\xc4\x97 kol kas geriausioje vietoje karjeroje \xe2\x80\x93 penktas, surink\xc4\x99s 61 ta\xc5\xa1k\xc4\x85, 22 daugiau nei komandos draugas Kubica._NEWLINE_Po kurio laiko komanda paskelb\xc4\x97, kad Heidfeldas lieka komandoje 2008 m. Tarp vis\xc5\xb3 dabartini\xc5\xb3 Formul\xc4\x97s 1 lenktyninink\xc5\xb3 Heidfeldas yra startav\xc4\x99s daugiausiai, nepasiek\xc4\x99s nei vienos pergal\xc4\x97s. \xc5\xa0iame sezone jis buvo visai arti pergal\xc4\x97s kelis kartus \xe2\x80\x93 jis keturis kartus fini\xc5\xa1avo antras, du kartus ketvirtas ir kelis kartus ta\xc5\xa1k\xc5\xb3 zonoje. I\xc5\xa1 viso surink\xc4\x99s 60 ta\xc5\xa1k\xc5\xb3 jis liko 6 vietoje.\n_START_SECTION_\n2010 Mercedes Grand Prix\n_START_PARAGRAPH_\n2010 m. vasario 4 d. tapo Mercedes komandos atsarginiu lenktyninku, taip pat u\xc5\xbeiman\xc4\x8diu bandytojo pazicij\xc4\x85. 2010 m. rugpj\xc5\xab\xc4\x8dio 17 d. tapo Pirelli kompanijos bandytoju.\n_START_SECTION_\n2010 Sauber Grand Prix\n_START_PARAGRAPH_\n2010 m. rugs\xc4\x97jo 17 d. iki sezono pabaigos sudar\xc4\x97 sutart\xc4\xaf su Sauber komanda.\n_START_SECTION_\n2011 Renault\n_START_PARAGRAPH_\n2011 m. vasario 16 d. susitar\xc4\x97 su Renault komanda, kurioje pakeis su\xc5\xbeeist\xc4\x85 Robert\xc4\x85 Kubic\xc4\x85.'